एक रात में दो गांवों के 5 घरों से जेवर नकदी चोरी
पुलिसचोरियां रोकने के भरसक प्रयास कर रही, लेकिन सफलता नहीं मिल रही है। गत रात भी चोरों ने जिले के संग्रामगढ़ कांकरिया खेड़ा गांव स्थित पांच घरों को निशाना बनाया तथा वहां से सोना-चांदी के जेवर, नकदी, चांदी के बर्तन आदि सामान चुरा लिया। सुबह घर मालिकों को वारदात का पता लगा तो उन्होंने बदनौर शक्करगढ़ थाने में सूचना दी।
बदनौर के संग्रामगढ़ निवासी बालूराम पुत्र रतनलाल जैन ने दी रिपोर्ट में बताया कि गत रात चोरों ने घर में प्रवेश किया। चार चांदी की कटोरियां, तीन गिलास, चांदी के सिक्के अन्य सामान चुरा लिया। यहां वारदात को अंजाम देने के बाद चोर पास ही स्थित चौथमल पुत्र उदा तेली के घर से 500 ग्राम चांदी की जोड़, नकदी अन्य सामान तथा मोहन पुत्र गोकल तेली के घर से सोने की झुमकियां, टोप्स, 500 ग्राम चांदी का कंदौरा 10 हजार रुपए चुरा ले गए। इसी तरह शक्करगढ़ थाना क्षेत्र के कांकरिया खेड़ा गांव में भी गत रात चोरों ने दो घरों से चांदी के जेवर चुरा लिए। नंदलाल मीणा के घर में सेंध मार कर घुसे चोरों ने वहां से एक किलो चांदी की कणगति अन्य सामान चुरा लिया। चोर उसके भाई कल्याण मीणा के घर पहुंचे तथा वहां से 5000 रुपए 50 ग्राम चांदी का नावां चुरा लिया। पुलिस ने मामला दर्ज कर लिया है।
hin_Deva hin_Deva hin_Deva